
H O T Ă R Â R E A
nr. 62 din 27.05.2021
privind aprobarea actualizării indicatorilor tehnico-economici și asigurarea cofinanțării de la bugetul local a obiectivului de investiții 
„Extindere rețele de alimentare cu apă și apă uzată în comuna Giarmata, jud.Timiș"

CONSILIUL LOCAL al comunei Giarmata, județul Timiș, întrunit în ședința ordinară din data de 27.05.2021:
     Având în vedere : 
· referatul de aprobare  al primarului Comunei Giarmata , în calitatea sa de inițiator;
· raportul de specialitate al doamnei Frățilă Doina – consilier achiziții publice;
· devizul general întocmit de SC INFRAGIS SRL;
· prevederile art. 44 alin. (1), art. 45, art. 46 din Legea nr. 273/2006 privind finanțele publice locale, modificată și completată;
· prevederile art. 1 alin. (2), art. 5 alin. (4) si art. 10 alin (4) din Hotărârea Guvernului                          nr. 907/2016 - privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
Ȋn temeiul prevederilor art. 129 alin. (2) lit. c), art. 139 alin. (3) lit. g) și al prevederilor art. 196 alin. (1) lit. a) din O.U.G. nr. 57/2019 privind Codul administrativ,;
H  O  T  Ă  R  Ă  Ş  T  E   :
ART.1. Se aprobă actualizarea indicatorilor tehnico-economici ai obiectivului de investiții „Extindere rețele de alimentare cu apă și apă uzată în comuna Giarmata, jud.Timiș", conform Anexei nr.1, care face parte din prezenta hotărâre.
ART. 2. Se aprobă cofinanțarea de la bugetul local a obiectivului de investiții „Extindere rețele de alimentare cu apă și apă uzată în comuna Giarmata, jud.Timiș", în valoare de 3.229.835,71 lei , conform anexei nr. 1 care face parte integrantă din prezenta hotărâre.
ART.3. Biroul Achiziții Publice, Managementul Proiectelor și Dezvoltare Locală vor duce la îndeplinire prevederile prezentei hotărâri.
             ART.4. Prezenta hotărâre a fost adoptată cu un nr. de 12 voturi „pentru”, 0 „abțineri”, 0 „împotrivă”.
	ART.5. Prezenta hotărâre se comunică :
· Instituției Prefectului -  Județul Timiș;
· Primarului Comunei Giarmata;
· Biroului UPI;
· Compartimentului Achiziții Publice și Fonduri Structurale;
· se va afișa.

